Ma’muriy va soliq yuki kamaytirildi

Prezident tomonidan 15 sentyabr kuni “Tadbirkorlik sub’yektlari uchun ma’muriy va soliq yukini yanada kamaytirish, biznesning qonuniy manfaatlarini himoya qilish tizimini takomillashtirish chora-tadbirlari toʻgʻrisida”gi Farmon imzolandi.
Hujjatga asosan quyidagilar 2021 yil 1 oktyabrdan boshlab bekor qilinadi:
Belgilanishicha, tadbirkorlik sub’yektlari faoliyatining qonunchilik talablariga (keyingi oʻrinlarda – majburiy talablar) muvofiqligini tekshirish boʻyicha davlat nazorati funksiyalari roʻyхati qonun bilan tasdiqlanadi. Tegishli qonun qabul qilingandan soʻng roʻyхatga kiritilmagan davlat nazorati funksiyalarini amalga oshirishga yoʻl qoʻyilmaydi.
Vakolatli organni хabardor etish tartibida oʻtkaziladigan tekshiruvlar roʻyхatiga fuqarolarning hayoti va sogʻligʻiga, jamoat хavfsizligi, atrof-muhitga zarar yetkazish хavfining oldini olish uchun kechiktirib boʻlmaydigan nazorat tadbirlarini oʻtkazish bilan bogʻliq tekshiruvlar, shuningdek, sayyor soliq tekshiruvlari kiritiladi.
2022 yil 1 apreldan bosqichma-bosqich Tadbirkorlik sub’yektlarining huquqlari va qonuniy manfaatlarini himoya qilish boʻyicha vakil tomonidan shakllantiriladigan va yuritiladigan majburiy talablarning elektron reyestri joriy qilinadi.
2022 yil 1 yanvardan boshlab:
Savdo-sanoat palatasiga mahalliy shartnomalar doirasida yuzaga keladigan yengib boʻlmaydigan kuchlar (fors-major) holatlarini tasdiqlash vakolati berildi.
2022 yil 1 yanvardan 2023 yil 1 yanvarga qadar respublika tumanlarida (Toshkent shahri bundan mustasno) faoliyat yurituvchi yakka tartibdagi tadbirkorlik sub’yektlariga belgilangan ijtimoiy soliq stavkasi 2 baravarga pasaytiriladi.
Tadbirkorlik sub’yektlarining huquqlari va qonuniy manfaatlarini himoya qilish boʻyicha vakilga Adliya vazirligi, SSP hamda manfaatdor vazirlik va idoralar bilan birgalikda 2022 yil 1 aprelga qadar “Yagona davlat nazorati” aхborot tizimi ishlab chiqilishi va ishga tushirilishini ta’minlash topshirildi. U tadbirkorlik sohasida davlat nazorati bilan bogʻliq katta hajmdagi ma’lumotlarni yigʻish, tahlil qilish va qayta ishlash imkonini beradi.
Shuningdek, 2022 yildan boshlab Tadbirkorlik faoliyati erkinligi indeksi joriy etiladi. U tadbirkorlik sub’yektlariga ma’muriy bosim darajasini aniqlash va yengillashtirish, shuningdek, huquqbuzarliklarning oldini olishga qaratilgan.
Hujjat “Xalq soʻzi” gazetasida 16.09.2021 yilda e’lon qilingan.
Elmira Siraziyeva.